
[bookmark: _GoBack]BOSNA I HERCEGOVINA
FEDERACIJA BOSNE I HERCEGOVINE
UNSKO-SANSKI KANTON
Broj: 11-11-10063-4/26
Bihać, 23.9.2026. godine

Na osnovu člana 13. tačka a) Odluke o subvencioniranju stambenog zbrinjavanja za višečlane porodice Vlade Unsko-sanskog kantona, broj: 03-02-44-1256/2026 od 15.9.2026. godine, Ministarstvo za građenje, prostorno uređenje i zaštitu okoliša Unsko-sanskog kantona raspisuje:

JAVNI POZIV
za subvencioniranje stambenog zbrinjavanja za višečlane porodice 


I    PREDMET JAVNOG POZIVA
Predmet Javnog poziva je podnošenje prijava i utvrđivanje rang liste za subvencioniranje stambenog zbrinjavanja za višečlane porodice, u iznosu od 8.000,00 KM.

[bookmark: _Hlk203372875]“Subvencioniranje” je odobravanje nepovratnih novčanih sredstava na ime stambenog zbrinjavanja višečlanih porodica, 
“Stambeno zbrinjavanje” podrazumijeva kupovinu stana ili kuće u novogradnji ili korištenog stana ili kuće, gradnja kuće (novogradnja), nadziđivanje i dogradnja postojeće građevine/individualnog stambenog objekta u vlasništvu jednog od roditelja bračnog/vanbračnog partnera, ako se tim aktivnostima prvi put rješava stambeno pitanje.  Stambeno zbrinjavanje podrazumijeva i kupovinu stana veće kvadrature pod uslovom da je aplikant imao stan manje kvadrature koji je prodao zbog proširenja porodice.
“Višečlane porodice” su porodice sa troje ili više djece do navršenih 18 godina života, odnosno do navršenih 27 godina života, pod uvjetom da se nalaze na redovnom školovanju i koje imaju prebivalište na području Unsko-sanskog kantona neprekidno u trajanju od najmanje dvije godine prije objave javnog poziva za stambeno subvencioniranje,
“Invalidnost” podrazumijeva procenat invalidnosti utvrđen u skladu sa odredbom člana 18b. Zakona o osnovama socijalne zaštite, zaštite civilnih žrtava rata i zaštite porodice sa djecom (“Službene novine Federacije BiH”, broj: 36/99, 54/04, 39/06, 14/09, 45/16, 40/18 i 16/23) i odredbama člana 39. Zakona o penzijskom i invalidskom osiguranju (“Službene novine Federacije BiH”, broj: 13/18, 93/19 - odluka Ustavnog suda, 90/21, 19/22, 47/24 i 19/25),
 “Član porodičnog domaćinstva” je bračni ili vanbračni partner, dijete rođeno u braku ili van braka i usvojenik ili druga osoba koju aplikant izdržava, pod uslovom da sa istim živi u zajedničkom domaćinstvu u zadnje tri godine,
“Bračna zajednica” je zakonom uređena zajednica života žene i muškarca, u smislu člana 6. Porodičnog zakona Federacije Bosne i Hercegovine (“Službene novine Federacije BiH”, broj: 35/05, 41/05 – ispravka, 31/14 i 32/19 – odluka Ustavnog suda), 
 “Vanbračna zajednica” je zajednica života žene i muškarca koji nisu u braku ili vanbračnoj zajednici sa drugom osobom, koja traje najmanje tri godine ili kraće ako je u njoj rođeno zajedničko dijete, u smislu člana 3. Porodičnog zakona Federacije Bosne i Hercegovine


II UVJETI ZA SUBVENCIONIRANJE STAMBENOG ZBRINJAVANJA ZA VIŠEČLANE PORODICE
Uvjeti koje aplikant za subvencioniranje stambenog zbrinjavanja višečlanih porodica mora ispuniti su:
a) da ima troje ili više djece starosne dobi do navršenih 18 godina, odnosno do navršenih 27 godina života, pod uvjetom da se nalaze na redovnom školovanju, koji žive u zajedničkom domaćinstvu u zadnje tri godine, u momentu podnošenja prijave,
b) da je državljanin Bosne i Hercegovine,
c) da ima prebivalište na području Unsko-sanskog kantona neprekidno u trajanju od najmanje dvije godine prije podnošenja prijave,
d) da nema na drugi način riješeno stambeno pitanje,
e) da nije bio vlasnik stana ili kuće koju je otuđio pravnim poslom, osim u slučaju kada je imao stan manje kvadrature koji je prodao radi kupovine stana veće kvadrature zbog proširenja porodice, 
f) da prodavač stana ili kuće nije roditelj, brat ili sestra aplikanta ili roditelj, brat ili sestra bračnog/vanbračnog partnera aplikanta,
g) da je zaključio ugovor ili predugovor o kupoprodaji stana ili kuće u periodu od 1.1.2025. godine do dana podnošenja prijave po javnom pozivu za subvencioniranje stambenog zbrinjavanja,
h) da posjeduje pravosnažno odobrenje za građenje za objekat izdano u periodu od 1.1.2024. godine do dana podnošenja prijave po javnom pozivu za subvencioniranje stambenog zbrinjavanja,
i) pravo na subvencioniranje može ostvariti i aplikant koji vrši nadziđivanje ili dograđivanje građevina ili individualnih stambenih objekata u vlasništvu jednog od roditelja bračnog/vanbračnog partnera, te na taj način izvedenim radovima prvi put rješava stambeno pitanje, 
j) aplikant može ostvariti subvenciju pod uvjetom da je riješio imovinsko-pravne odnose na novoizgrađenom objektu, odnosno na nadzidanoj /dograđenoj građevini,
k) aplikant može ostvariti subvenciju pod uvjetom da njemu ili bračnom/vanbračnom partneru nisu od strane Ministarstva ranije dodijeljena sredstva u svrhu subvencioniranja stambenog zbrinjavanja,
l) pravo na subvenciju ne može ostvariti aplikant koji živi i radi izvan teritorije Bosne i Hercegovine.



III KRITERIJI ZA BODOVANJE

Kriteriji za određivanje broja bodova i utvrđivanja reda prvenstva na rang listi su:

1. Visina redovnih primanja:
Broj bodova koji se dodjeljuje po osnovu kriterija redovnih primanja je:
a) redovna mjesečna primanja po članu domaćinstva do 400,00 KM ……………….…  30 bodova,
b) redovna mjesečna primanja po članu domaćinstva od 400,01 KM do 600,00 KM……25 bodova,
c) redovna mjesečna primanja po članu domaćinstva od 600,01 KM do 800,00 KM….    20 bodova,
d) redovna mjesečna primanja po članu domaćinstva od 800,01 KM do 1.000,00 KM…    15 bodova,
e) redovna mjesečna primanja po članu domaćinstva preko 1.000,00 KM……………….10 bodova.
Broj bodova koji se dodjeljuje po osnovu statusa zaposlenosti članova domaćinstva:
- za svakog punoljetnog člana domaćinstva koji se nalazi na evidenciji nezaposlenih ...............2  boda.

2. Broj djece
Broj bodova koji se dodjeljuje po osnovu kriterija broja djece je:
a) za troje djece ………………   …………………………………………...........................5 bodova
b) za četvrto i svako naredno dijete … ………………………………………….………po 5  bodova.

3. Stepen invaliditeta
a) Broj bodova koji se dodjeljuje po osnovu kriterija stepen invaliditeta u skladu sa odredbom člana 18.b Zakona o osnovama socijalne zaštite, zaštite civilnih žrtava rata i zaštite porodice sa djecom je: 
· [bookmark: _Hlk37102978]za lica sa invaliditetom sa 100% (sto posto) oštećenja organizma . .……….. . . . …10 bodova,
· [bookmark: _Hlk37102999]za lica sa invaliditetom sa 90% (devedeset posto) oštećenja organizma . ……………8 bodova.
b)  Broj bodova koji se dodjeljuje po osnovu kriterija stepen invalidnosti u skladu sa odredbom člana 39. Zakona o penzijskom i invalidskom osiguranju je:
· za I kategoriju invalidnosti . . . . . .. …………..  . . . . . . . . . . . . . . . . . . . . . . . . . ….…10 bodova,
· za II kategoriju invalidnosti . . . . . . . . . . . . . . . . . . . .. . . . . . . . . . ……….……………8 bodova

4. Priznati status člana porodice šehida, poginulog ili nestalog borca ratnog vojnog invalida i demobilisanog borca
[bookmark: _Hlk236051718]Broj bodova koji se dodjeljuje po osnovu kriterija priznati status člana porodice šehida, poginulog ili nestalog borca, ratnog vojnog invalida i demobilisanog borca je:
a)   član porodice šehida, poginulog ili nestalog borca ...........................................................10 bodova, 
b)   član porodice ratnog vojnog invalida .................................................................................5 bodova,
c)   član porodice demobilisanog borca....................................................................................4 boda

5. Kupoprodajna cijena stana ili kuće iz ugovora ili ukupna cijena radova, materijala i opreme iz glavnog projekta novoizgrađene/nadzidane/dograđene građevine)
Broj bodova koji se dodjeljuje po osnovu kriterija kupoprodajna cijena stana ili kuće iz ugovora ili ukupna cijena radova, materijala i opreme iz glavnog projekta novoizgrađene/ nadzidane/dograđene građevine je:
a) cijena do 120.000,00 KM . . . . . . . . . . . . . . . .  . . . . . .  .  .. ……….…………………. 15 bodova,
b) cijena od 120.001,00 KM do 200.000,00 KM . . . . . .  .  . ………………….………….10 bodova,
c) cijena preko 200.000,00 KM . . . . . . . . . . . . . . . . . . . . . . ………………….……………5 bodova.

Redoslijed na rang listi u slučaju jednakog broja bodova
U slučaju jednakog broja bodova, prednost na rang listi se daje aplikantu koji dolazi iz jedinice lokalne samouprave sa nižim Indeksom nivoa razvijenosti prema posljednjim objavljenim podacima Federalnog zavoda za programiranje razvoja.
U slučaju istog broja bodova po ovom osnovu, prednost na rang listi daje se aplikantu koji je dobio veći broj bodova prema redoslijedu kriterija iz tačke III Javnog poziva, a u slučaju istog broja bodova i po tom osnovu aplikanti se na rang listu upisuju po abecednom redu prezimena i imena.

IV DOKUMENTACIJA UZ PRIJAVU NA JAVNI POZIV

Uz prijavu na Javni poziv aplikant je dužan da dostavi sljedeću dokumentaciju:
a) izvod iz matične knjige rođenih za djecu (kopija),
b) uvjerenje o državljanstvu ne starije od 30 dana (kopija),
c)   uvjerenje Ministarstva unutrašnjih poslova Unsko-sanskog kantona o kretanju ne starije od 30 dana (original ili ovjerena kopija),
d) uvjerenje nadležnog suda da aplikant i članovi njegovog porodičnog domaćinstva nisu vlasnici stana ili porodične kuće u mjestu rođenja na području Bosne i Hercegovine i u mjestu prebivališta na području Unsko-sanskog kantona ne starije od 30 dana (original ili ovjerena kopija),
e) [bookmark: _Hlk40189810]izjavu aplikanta ovjerenu kod nadležnog gradskog/općinskog organa ili notara, da on i članovi njegovog porodičnog domaćinstva nisu bili vlasnici stana ili kuće koju su otuđili pravnim poslom ne stariju od 30 dana, za aplikante koji prvi put rješavaju stambeno pitanje (original),
f) ugovor o prodaji manjeg stana, za aplikante koji su zbog proširenja porodice kupili veći stan za koji se traži subvencija (original ili ovjerena kopija),
g) izjavu aplikanta ovjerenu kod nadležnog gradskog/općinskog organa ili notara da prodavač stana ili kuće nije roditelj, brat ili sestra kandidata ili roditelj, brat ili sestra bračnog partnera aplikanta ne stariju od 30 dana (original),
h) ugovor o kupovini stana/kuće ili predugovor o kupovini stana/kuće (original ili ovjerena kopija),
i) za gradnju/nadziđivanje/dograđivanje građevine- pravosnažno odobrenje za građenje (ovjerena kopija),
j) za gradnju/nadziđivanje/dograđivanje građevine -predmjer i predračun radova iz glavnog projekta građevine (kopija),
k) za nadziđivanje/dogradnju građevina ili individualnih stambenih objekata u vlasništvu jednog od roditelja bračnog/vanbračnog partnera aplikanta, dokaz o riješenim imovinsko-pravnim odnosima na nadzidanoj/dograđenoj građevini (original ili ovjerena kopija),
l) [bookmark: _Hlk240976429][bookmark: _Hlk240976412]ispravu nadležnog organa za kriterij iz tačke III podtačka 3. Javnog poziva (original ili ovjerena kopija),
m) ispravu nadležnog organa za kriterij iz tačke III podtačka 4. Javnog poziva (original ili ovjerena kopija),
n) original notarski ovjerenu izjavu aplikanta da se obavezuje, u slučaju da mu budu odobrena sredstva za subvencioniranje stambenog zbrinjavanja:
· Ministarstvu dostavi dokaz da je ugovor realizovan i izvršen upis u zemljišne knjige, odnosno knjigu položenih ugovora u roku od godinu dana od dana uplate sredstava na ime subvencije, 
· da se aplikant, koji je zaključio ugovor o kupoprodaji stana čija izgradnja ne bude završena u roku od godinu dana od dana uplate sredstava na ime subvencije, obavezuje da Ministarstvu u roku od 15 dana po isteku roka od godinu dana, dostavi izjavu investitora ovjerenu kod nadležnog gradskog/općinskog organa ili notara da objekat nije završen i da će izvršiti upis u zemljišne knjige, odnosno knjigu položenih ugovora u roku od 60 dana od dana izdavanja odobrenja za upotrebu za novoizgrađeni objekat u kome se nalazi stan koji je predmet ugovora o kupoprodaji,
· da se aplikant koji je dobio sredstva za gradnju ili nadziđivanje građevine obavezuje da Ministarstvu dostavi dokaz da je sredstava na ime subvencije utrošio na radove, materijal ili opremu,
· da je saglasan da neće otuđiti stan ili kuću, koji je predmet kupoprodajnog ugovora ili predmet gradnje ili nadziđivanja, u roku od tri godine od dana uplate sredstava na ime subvencije i da će Ministarstvu do 30. januara svake godine dostaviti Izvod iz zemljišnih knjiga za tu nekretninu kao dokaz, 
·    da se obavezuje, da ukoliko ne izvrši obavezu iz tačaka a), b), c) i d) ovog stava, Ministarstvu izvrši povrat sredstava uplaćenih na ime subvencije, najdalje u roku od 30 dana po isteku roka iz tačaka a), b), c) i d) ovog stava
o) izjava – kućna lista ne starija od 30 dana (original),
p) dokaz o visini stalnih izvora prihoda za sve punoljetne članove porodičnog domaćinstva (original ili ovjerena kopija): 
·  potvrda ili platna lista poslodavca o mjesečnim primanjima aplikanta i svih punoljetnih članova porodičnog domaćinstva,  
· ček od PIO penzije za posljedni mjesec, 
· za osobe koje imaju registrovanu samostalnu djelatnost: rješenje o registraciji obrta/srodne djelatnosti, obrazac 2002 o plaćenim doprinosima, za posljedni mjesec i GPD i SPR obrasci godišnje prijave za 2025. godinu,
r) [bookmark: _Hlk240008058]uvjerenje iz Poreske uprave za podnosioca prijave i punoljetne članove domaćinstva o dodatnim prihodima (original ili ovjerena kopija),
s) uvjerenje službe za zapošljavanje za sve nezaposlene članove domaćinstva, a ukoliko se isti ne vode na evidenciji službe za zapošljavanje, uvjerenje iz ispostave poreske uprave za sve nezaposlene članove domaćinstva kao dokaz o statusu nezaposlenosti (original ili ovjerena kopija),
t) dokaz nadležne obrazovne ustanove o redovnom školovanju djeteta/djece (original),
u) dokaz o otvorenom transakcijskom računu u banci za aplikanta (kopija). 
Navedenu dokumentaciju aplikant je dužan dostaviti složenu hronološkim redom, te čvrsto uvezanu. Pod čvrstim uvezom smatra se bilo koji uvez kojim se onemogućava odvajanje i zamjena dokumenata.  

V NAČIN DOSTAVLJANJA PRIJAVA
Obrazac prijave na Javni poziv za subvencioniranje stambenog zbrinjavanja za višečlane porodice sa izjavama, može se preuzeti na web stranici Vlade Unsko-sanskog kantona www.vladausk.ba.
Popunjena prijava sa potrebnom dokumentacijom dostavlja se lično na protokol Vlade Unsko-sanskog kantona ili putem pošte na adresu: Ministarstvo za građenje, prostorno uređenje i zaštitu okoliša – Komisija za provođenje Javnog poziva za subvencioniranje stambenog zbrinjavanja za višečlane porodice, ulica Alije Đerzeleza broj 2. Bihać, u koverti sa naznakom „Prijava na Javni poziv – NE OTVARATI“.
Javni poziv se objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona www.vladausk.ba.
Javni poziv ostaje otvoren 30 dana od dana zadnje objave.
[bookmark: _Hlk236054149]Prijave dostavljene nakon proteka roka utvrđenog javnim pozivom komisija će odbaciti kao neblagovremene, prijave koje nisu dostavljene u skladu sa tačkom IV Javnog poziva komisija će odbaciti kao nepotpune/neuredne, dok će prijave kandidata koji ne ispunjavaju uvjete iz tačke II komisija odbiti.

VI NAČIN BODOVANJA I UTVRĐIVANJA RANG LISTE
Komisija vrši bodovanje prijava u skladu sa kriterijima utvrđenim u tački III Javnog poziva i utvrđuje nacrt rang liste aplikanata koji zadovoljavaju uvjete javnog poziva i aplikanata čije prijave su odbačene/odbijene, odnosno ne zadovoljavaju uvjete javnog poziva sa navođenjem razloga za odbacijavnje/odbijanje.
Nacrt rang liste se objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona www.vladausk.ba.
Na nacrt rang liste aplikanata koji zadovoljavaju uvjete javnog poziva i aplikanata čije prijave su odbijene/odbačene, odnosno ne zadovoljavaju uvjete javnog poziva, aplikant može izjaviti prigovor, uz odgovarajući dokaz, u roku od pet dana od dana objavljivanja nacrta rang liste.
Prigovor razmatra ministar Ministarstva, nakon čega pisano obavještava podnosioca prigovora o donesenoj odluci.
Konačnu rang listu utvrđuje ministar i ista se objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona.

Za sve dodatne informacije i pojašnjenja u vezi sa Javnim pozivom zainteresirani se mogu obratiti Ministarstvu za građenje, prostorno uređenje i zaštitu okoliša putem e-maila gradjenje@vladausk.ba.


                                                                                        MINISTAR
Edvin Odobašić, MA dipl.ing. arh.

